Prinsesse Astrids musikkpris

Prinsesse Astrid internasjonale musikkpris (etablert 1953) deles ut til unge musikere under 30 år.  
Konkurransen er beskyttet av Prinsesse Astrid (født 1932).
Konkurransen avholdes annethvert år og lyses ut internasjonalt. Den hadde et opphold (1967–1985), og ble gjort internasjonal i 2014 etter å ha vært nordisk i 2012 og nasjonal fram til 2010. Den avholdes ikke samme år som Dronning Sonja Internasjonale Musikkonkurranse, som også arrangeres med to års mellomrom.
Prinsesse Astrid, fru Ferner er konkurransens høye beskytter siden 1956.
Det var Trondheim Symfoniorkesters daværende dirigent, Finn Audun Oftedal, som i sin tid tok initiativ til konkurransen. Konkurransen er administrert av Trondheim Symfoniorkester & Opera. 
Prisvinnere mottar diplom og pengepremie, 1. pris-vinner får i tillegg solistoppdrag/dirigentoppdrag med orkestret. Fra 2016 deles Finn Audun Oftedals minnestipend ut til beste norske deltaker.

1953: Kjell Bækkelund, pianist fra Oslo
1956: Arve Tellefsen, fiolinist fra Trondheim, foran Trond Øyen fra Mosjøen
1958: Alf Andersen, fløytist, vant kroner 3 000, foran Ole Henrik Dahl og Torkil Bye
1961: Jan Henrik Kayser piano, foran Astrid Tese Krognes og Eva Christiansen Øierud
1963: Ørnulf Boye Hansen fiolin, foran Otto W. Berg og Jan Bøbak
1965: Per Øien fra Bergen og Torkil Bye fra Oslo, begge fløytister, delte andreplass og vant kroner 5 000.
1967: Geir Henning Braaten, pianist fra Oslo, vant kroner 5 000, foran Elsa Rita Thorsen og Karl-Otto Hagen-Olsen
1985: Håvard Gimse pianist (19) fra Kongsvinger, vant kroner 15 000, foran Jørgen Larsen og Jorunn Marie Bratlie
1987: Sveinung Lillebjerka, fiolinist (21) fra Bodø, vant kroner 15 000, foran Harald Aadland og Åsta Jørgensen
1989: Bodil Arnesen sopran (22) fra Hauge, vant kroner 50 000, foran Njål Sparbo og Randi Stene
1993: Cecilie Hesselberg Løken, fløytist (23) fra Drammen, vant kroner 50 000, foran Håvard Lysebo og Trine Knutsen
1996: Øystein Sonstad, cellist (26) fra Stjørdal, vant kroner 50 000, foran Espen Lilleslåtten og Are Sandbakken
2000: Frode Amundsen, tubaist fra Masfjorden, vant kroner 50 000, foran Marius Hesby og Steinar Granmo Nilsen
2002: David Coucheron, fiolinist (18) fra Nesoddtangen vant kroner 50 000, foran Øyvind Bjorå og Hans Petter Mæhle
2008: Anders Nilsson, fiolinist (24),  vant kroner 75 000, foran Jan Clemens Carlsen og Liv Hilde Klokk
2010: Jie Zhang, pianist (26), vant kroner 80 000, foran Joachim Carr (22) og John Chen (19)
2012: Miriam Helms Ålien, fiolinist (21) fra Alta, vant kroner 200 000, foran Mari Poll (25) fra Estland og Viktor Stenhjem (23) fra Trondheim.
2014: Elena Schwarz (Sveits/Australia), foran Giancarlo Rizzi (Italia) og Marcio da Silva (Brasil).
2016: Mayumi Kanagawa, fiolinist fra USA, foran Ludvig Gudim (Norge).
2018: Yuwon Kim (Sør-Korea), foran Simon Proust (Frankrike) og Nils Erik Måseidvåg (Norge), alle dirigenter
2021: Yukari Ohno, fiolinist (Japan), foran Karen Su (USA) og Marie Helling (Tyskland/Polen)
2022: Alvin Ho (Storbritannina / Hong Kong), foran Toby Thatcher (Storbritannia / Australia) og Junping Qian (Kina), alle dirigenter.


== Referanser og fotnoter ==


== Eksterne lenker ==
Trondheim Symfoniorkesters nettsider: informasjon om konkurransen Arkivert 9. mai 2015 hos Wayback Machine. Besøkt 10. april 2021.